Lejligheden var beskidt og havde slet ikke fået den “Udvidet rengøring”, som ellers fremgår af annoncen.
Der var bl.a madrester i ovnen og vasken, mange overflader var støvede og/eller fedtede, grillen var ikke rengjort og tandpasta-rester i vasken.
Og så var der efterladt værtens personlige tandbørste, tandtråd, håndklæde og barberskraber….
Jeg ringede til airbnb med min klage, sagde at vi gerne ville blive og selv kunne gøre det vigtigste rent, men at vi ville have en rabat. Jeg spurgte til hvordan de normalt håndterede sådanne sager og de ville vende retur.
Pludseligt løb værten ind på terrassen og IND i lejligheden uden aftale eller at spørge. Han proklamerede chokerende, at han var kommet for at smide os ud!?!
Han var helt oppe at køre og vi oplevede ham som aggressiv i sin tilgang til os. Han havde forstået på airbnb, at vi både ville have alle pengene igen OG blive i lejligheden, hvilket selvfølgelig var et absurd ønske og bestemt ikke vores. Det var en meget ubehagelig oplevelse for os.
Han kunne/ville dog ikke lytte til, at det aldrig havde været vores ønske, og blev ved med at beskylde os for at kræve det. Det endte med han afkrævede os et rabatbeløb, før han vil gå igen, selvom jeg sagde til ham, at jeg synes det var en meget ubehagelig måde han gjorde det på.
Han skrev efterfølgende en besked til mig, og igen beskyldte mig for, at gribe situationen forkert an, og at jeg skulle ha gjort det mere “stille og roligt”.......
Penge er tydligevist det eneste der er vigtigt for ham, og han er totalt ligeglad med hvordan han behandler sine gæster.
Værste airbnb oplevelse nogensinde, og vi har ellers haft så mange gode både som gæster og værter.